Държавен вестник, бр. 47, 2016 г., стр. 54

СТР.  54	
Д Ъ Р Ж А В Е Н  В Е С Т Н И К 	
БРОЙ  47
а съгласно ал. 2 с правилниците се определят 
звената на администрацията, функционал­
ните им характеристики, организацията на 
работата в администрацията на органите на 
съдебната власт, длъжностното разписание, 
типовите длъжностни характеристики на 
съдебните служители, редът за провеждане 
на конкурс, условията за несъвместимост за 
съдебен служител и органите по назначаването 
им. С ал. 3 е предвидено правилниците да се 
обнародват в „Държавен вестник“. 
С Решение № 9 от 3.07.2014 г. на КС на 
РБ по к.д. № 3/2014 г. е прието, че във връз­
ка с изпълнението на конституционните му 
функции по чл. 130, ал. 6 от Конституцията 
на Република България на Висшия съдебен 
съвет може със закон да се възлага подзако­
нова нормотворческа компетентност. Прието 
е, че на ВСС като административен орган на 
съдебната власт е допустимо възлагането със 
закон да приема подзаконови нормативни 
актове и е съвместимо с неговите конститу­
ционни функции, като е в правомощието на 
Народното събрание да възлага подзаконо­
вата уредба по прилагането на приет от него 
закон на държавен орган извън системата 
на изпълнителната власт, включително и на 
ВСС. Също така е посочено, че с подзаконови 
нормативни актове ВСС не би уреждал един­
ствено свои вътрешноорганизационни въпро­
си, а в изпълнение на конституционните си 
правомощия следва да може да регламентира 
отношенията, свързани с общото функциони­
ране на системата на съдебната власт. В тази 
връзка с чл. 30, ал. 2, т. 17 ЗСВ (ДВ, бр. 28 от 
2016 г.) изрично е прието, че в предвидените 
от закона случаи ВСС издава подзаконови 
нормативни актове. Регламентираната със ЗСВ 
възможност на ВСС да приема правилници, да 
определя звената и организацията на работа 
на органите на съдебната власт не би могла 
да се отнесе към уредба на вътрешни правила 
и не представлява вътрешноведомствен акт, 
след като се отнася до уредба на функцио­
ниране на администрациите на органите на 
съдебната власт и по отношение на която 
му е предоставена със закон възможността 
да приема правилници за тяхната дейност, 
а не за своята. След като регулацията е на­
сочена към администрацията на органите 
на съдебната власт, които са самостоятелни 
правни субекти, приетият ПАС не може да 
има вътрешноведомствен характер или да 
представлява вътрешни правила по смисъла 
на чл. 13 във връзка с чл. 2, ал. 2, т. 3 АПК.
В съответствие с чл. 1а от Закона за нор­
мативните актове нормативният акт съдържа 
общи правила за поведение, които се прилагат 
към индивидуално неопределен кръг субекти, 
има нееднократно действие и се издава или 
приема от компетентен държавен орган, а 
съгласно чл. 2, ал. 1 ЗНА нормативни актове 
могат да издават само органите, предвидени 
от Конституцията или от закон. Със ЗНА са 
определени и дефинирани отделните видове 
нормативни актове, които се издават от дър­
жавните органи, като съгласно чл. 7 – „Пра­
вилникът е нормативен акт, който се издава 
за прилагане на закон в неговата цялост, за 
организацията на държавни и местни органи 
или за вътрешния ред на тяхната дейност“.
В случая с приетия ПАС от ВСС въз основа 
на законовата регламентация се определят 
звената на администрацията, функционал­
ните им характеристики, организацията на 
работата в администрацията на органите на 
съдебната власт, длъжностното разписание, 
типовите длъжностни характеристики на 
съдебните служители, редът за провеждане 
на конкурс, условията за несъвместимост за 
съдебен служител и органите по назначаването 
им (чл. 1). По своя характер приетият ПАС е 
нормативен административен акт по смисъла 
на чл. 75, ал. 1 и чл. 76, ал. 1 АПК и чл. 12 
ЗНА, с който се урежда материята, за която е 
предвидено той да бъде издаден – чл. 342, ал. 1 
ЗСВ, поради което за издаването му важат пра­
вилата на чл. 75 – 80 АПК, а производството 
по оспорване е по реда на чл. 185 – 196 АПК.
Предвид изложеното оспорването на Пра­
вилника за администрацията в съдилищата 
е допустимо.
Настоящият съдебен състав на Върховния 
административен съд, като разгледа жалбите, 
за да се произнесе по същество, приема за 
установено следното:
От фактическа страна се установява, че 
административното производство за приемане 
на ПАС е започнало въз основа на решение 
на ВСС по протокол № 49 от 15.11.2012 г., 8.4, 
с което е определен съставът на подгрупа 
за изработване на проект на Правилник за 
администрацията в районните, окръжните, 
административните, военните и апелатив­
ните съдилища (ПАРОАВАС). Решението е 
мотивирано с постъпилите предложения от 
различни органи на съдебната власт, както 
и с утвърдения с решение по протокол № 29 
от 12.07.2012 г. Класификатор на длъжностите 
в администрацията по чл. 341 ЗСВ, счита­
но от 1.07.2012 г. В състава на подгрупата 
са включени трима членове на ВСС, един 
председател на окръжен съд, шест „съдебни 
администратори“ от различни съдилища в 
страната, двама административни секретари, 
директор дирекция „Правна“ и началник-отдел 
„НДПП“, дирекция „Правна“ на ВСС. 
С решение на Комисията по правни въпроси 
(КПВ) към Висшия съдебен съвет по прото­
кол № 17 от 15.04.2013 г. е приет проект на 
Правилник за администрацията в районните, 
окръжните, административните, военните,